钦定古今图书集成/明伦汇编/氏族典/第085卷 > 胡广
## 钦定古今图书集成/明伦汇编/氏族典/第085卷 > 胡广

按《明外史胡广传》：“广字光大，吉水人。建文二年，廷试
第一，更名靖，授翰林修撰。成祖即位，广迎附，擢侍讲，
改侍读，复名广。迁右春坊右庶子，进翰林学士，兼左
春坊大学士，寻拜文渊阁大学士。帝北征，广从时时
召语帐殿。广善书，每勒石皆令书之。帝征瓦剌，皇长
孙从，命讲经史行在所，广以醇谨见幸，时人以方汉”
胡广。广缜密，帝前所言及所治职务，出未尝语人。丁
母忧，召还。帝问“百姓安否”，广对曰：“安。但郡县穷治建
文时奸党，株及支亲为民厉”，诏悉罢之。永乐十六年
卒。赠礼部尚书，谥文穆。仁宗即位，官其子穜为翰林
检讨，加赠广少师。